Jehan le Mire, lieutenant de noble homme monsieur Guichard d’Ars, seigneur de Chancy, chevalier le roy nostre sire, bailli de Sens. A tous les seigneurs dudit bailliage, et a chascun d’eulx ausquels ces lettres verront, salut. Nous vous mandons et commettons, commandons et témoignons estroitement et à chascun de vous, que vous, les ordonnances du roi nostre sire par lui faites dernièrement à Sens, par le conseil des prélats, nobles et autres gens de son royaume, dont il vous apparoitra dénomement par lettres et chartres du roi nostredit seigneur, scellées du grand scel dudit seigneur...... en las de soye, vous faites crier et publier solempnellement par tous les lieux accoustumez à faire audit bailliage, et icelle tenir et garder fermement sans enfraindre ou encontre venir en aucune manière, en contraignant duement toutes manières de gens quels qu’ils soyent, à icelles ordonnances tenir et garder fermement, selon leur forme et teneur, et gardez que défaut n’y ait. De ce faire vous donnons pouvoir à chascun de vous: mandons et commandons à tous les subjets dudit bailliage requer autres que à vous obéissent ce faisant. Donné à Sens soubs nostre scel, le samedi veille de la feste N.D. miaoust, l’an mil trois cens sexante et sept.